מערכת הלעיסה בנויה מהלסת התחתונה והעליונה ומפגש הלעיסה. מפרק הלסת הוא נקודת מפגש עם בסיס הגולגולת ומרכז איזון. כל שינוי ביחסים בין הלסת התחתונה לעליונה עלול לגרום לבעיות במפרק הלסת. זו יכולה להיות בעיה בלסת התחתונה, העליונה, בסחוס עצמו, ברצועות או בשרירים. לדברי דר עבוד, יש שני סוגים של הפרעות – מכניות וניווניות שחיקתיות. ההפרעות המכניות הן היותר שכיחות. הביטוי הכי נפוץ של ההפרעות האלה הם קליקים. זו דרגת החומרה הכי קלה. מעבר לכך יכולים להיות קליקים עם כאבים או נעילות זמניות. המטופל מתאר משהו מכני שמפריע לפתיחת הפה, לפעמים זה קורה רק בבקרים.